Mi a Függőség? Dr. Máté Gábor
Az összes rosszul használt szubsztancia, legyen szó akár ópiátokról vagy kokainról vagy bármi másról, valójában fájdalomcsillapítók.
Néhányuk kifejezetten az, ám a fizikai fájdalom és az érzelmi fájdalom
okozta szenvedést az agy ugyanazon részén tapasztaljuk.
Szóval, amikor emberek érzelmi elutasítástól szenvednek, az agy ugyanazon része lesz aktív, mintha késsel szurkálnák őket.
Eckhart Tolle fogalmazza meg nagyon szépen, hogy a függőség fájdalommal kezdődik és fájdalommal végződik.
Tehát az összes függőség a fájdalom csillapítására irányuló törekvés.
Amikor függőségekkel dolgozom, az első kérdés sohasem az, hogy miért a függőség, hanem miért a fájdalom?
És vagy egy emocionális veszteség, vagy egy trauma van a háttérben.
Kemény függők esetében azt találjuk, mint ahogyan itt Eastside belvárosban,
hogy mindegyikük traumát szenvedett el.
Még véletlenül sincs nő az itt sétálók között, aki ne lett volna szexuálisan bántalmazva.
De tudod, akár szex vagy internet, vagy kapcsolati, vagy vásárlási, vagy munka függőségről legyen szó,
ezek mind a szorongástól való menekülésre irányuló törekvések.
Keith Richards a Rolling Stones gitárosa mondta - aki komoly heroin függőségben szenvedett,
Ő mondta: "Minden torzulás, amin keresztül megyünk, pusztán azért van, hogy egy pár órára megszabaduljunk önmagunktól."
Miért akarna valaki nem önmaga lenni?
Mert túl sokat szorong, túl sok fájdalomban van része.
Szóval, nem érdekel, hogy mit mondanak neked genetikáról vagy a választás lehetőségéről
vagy bármilyen badarságról, ez mindig a fájdalomról szól.
A "Tibeti könyv életről halálról" c. könyvnek van egy gyönyörű sora.
"Tégy bármit is, a fájdalom elől ne próbálj megszökni, inkább legyél vele."
Mert a fájdalom elől való menekülés kísérlete még több fájdalmat hoz létre,
és ez a függőség valósága.
De a kérdés az az, hogy hogyan tudnak az emberek együtt lenni a fájdalmukkal?
Csakis úgy, ha együttérzést tapasztalnak valakitől.
Egy másik tanító mondja, "csak a részvét jelenlétében engedik meg az emberek maguknak, hogy rá merjenek pillantani az igazságra."
Szóval a függő embernek könyörületes támogatásra van szüksége,
mely lehetővé teszi a fájdalmuk megtapasztalását anélkül, hogy menekülniük kellene előle.
És minden menekülési kísérlet -- egy másik tanító szerint,--
a biztos út a pokolhoz, ha menekülni próbálsz a pokol elől.
Szóval együtt kell lenned azzal a fájdalommal, csak légy együtt vele - de kell legyen hozzá támogatás.
Egy olyan társadalomban élünk, mely így vagy úgy, de mindig az azonnali megkönnyebbülésről, gyors kielégülésről, elterelésről szól.
Más szavakkal, egy olyan kultúrában élünk, amelynek gazdasági és pszichológiai alapja az,
hogy nem támogatja az embereket önmagukkal való együttlétben.
Így mindig a gyors menekülés marad.
Ezért nagyon nehéz a függőségeket kezelni ebben a társadalomban.
Egy ponton a fájdalmaddal való együttlét módjának a megtalálásának kérdése kerül előtérbe,
hogy valóban rájöhess, miről is szól ez az egész valójában.